Hug- og félagsvísindasvið » Félagsvísinda- og lagadeild » Félagsvísindi
Félagsvísindanámið er fjölbreytt námsleið þar sem er lögð áhersla á að skoða samspil einstaklings, samfélags og menningar á ýmsum sviðum mannlífsins út frá forsendum helstu greina félagsvísindanna. Nemendur sérhæfa sig á tilteknum sviðum.
Smelltu hér til að sjá nánari upplýsingar um uppbyggingu námsins.
Hvers vegna fremja sumir glæpi en aðrir ekki?
Hvað er málið með jafnrétti kynjanna?
Hvaða áhrif hefur hlýnun jarðar á fólkið á norðurslóðum?
Hvar liggja valdaþræðirnir í samfélaginu?
Hvaða máli skiptir fjölmiðlanotkun ungs fólks?
Eru byggðir landsins í sókn?
Auk formlegra aðferðafræðinámskeiða fá nemendur umtalsverða þjálfun í skipulagningu og framkvæmd rannsókna og framsetningu á niðurstöðum fyrir almenning og fræðimenn. Gagnasöfn viðamikilla alþjóðlegra og innlendra rannsókna standa nemendum í félagsvísindum jafnframt til boða og margvísleg tækifæri gefast til náinnar samvinnu kennara og nemenda við slíkar rannsóknir.
BA-próf í félagsvísindum er góður grunnur fyrir framhaldsnám í fjölmörgum greinum félagsvísinda. Nemendum með BA-próf í félagsvísindum gefst jafnframt kostur á rannsóknartengdu meistaranámi í félagsvísindum við HA. Nemendur í slíku námi ljúka einu misseri af námskeiðum á meistarastigi við HA eða aðra viðurkennda háskóla, en námið felst að stærstum hluta í viðamiklu rannsóknarverkefni undir leiðsögn reyndra rannsóknarmanna.
"Námið í félagsvísindum við HA er bæði fjölbreytt og skemmtilegt. Það veitir frábæran grunn fyrir framtíðarstarf og fyrir frekara nám á ýmsum sviðum."